**“Beepul bilan Yangi yil”**

**aksiyasining o‘tkazilish qoidalari**

*Ushbu Aksiya Beepul ilovasining foydalanuvchilari xavfiga asoslanmagan va faqat foydalanuvchilarni rag‘batlantirish, ularning sonini saqlab qolish, yangi foydalanuvchilarni jalb qilish va “Beelab” MChJning raqobatbardosh imidjini yaratish uchun mo‘ljallangan.*

Toshkent sh.

Ushbu Qoidalarda quyidagi tushunchalar qo‘llaniladi:

* **Foydalanuvchi** – muayyan funksiyani bajarish uchun Beepul ilovasidan foydalanadigan jismoniy shaxs;
* **Abonent raqami** – Abonent uskunasini boshqa qurilmalar bilan aloqasi paytida telekommunikatsiya tarmoqlarida identifikasiya qilib, xizmat ko‘rsatish uchun Abonentga shartnoma asosida ajratiladigan raqam.
* **Bank kartasi** – bu onlayn va oflayn do'konlarda xaridlar uchun to'lovni amalga oshirish, naqd pul olish, bank hisob raqamini to'ldirish, do'stlaringizga pul o'tkazish va boshqa turdagi pul operatsiyalarini amalga oshirish imkonini beruvchi to'lov vositasidir.
* **Kompaniya/Operator** – “Beepul” savdo belgisi ostida to'lov xizmatlarini ko'rsatuvchi “BEELAB” MChJ;
* **G‘olib** – tasdiqlangan sovrinlardan birini yutib olgan aksiya ishtirokchisi;
* **Ishtirokchi** – ushbu aksiya qoidalariga muvofiq aksiyada qatnashish huquqiga ega bo‘lgan Beepul ilovasining Foydalanuvchisi.
* **Beepul ilovasi** – axborot va texnologik yondashuvlar uchun mo'ljallangan va ixtisoslashtirilgan kompyuter dasturlari mahsulotlari majmuasidan iborat axborot tizimidir.

**Aksiya o‘tkazilish muddati:**

Aksiyaning boshlanishi: 11/12/2023

Aksiyaning tugashi: 01/07/2024 (shu jumladan).

**Aksiyaning amal qilish hududi:** O‘zbekiston Respublikasi

**G‘oliblarni aniqlash joyi:** jonli efir orqali Beepul.uz rasmiy Instagram sahifasida

**G‘oliblarni taqdirlash joyi:** Toshkent shahar

1. **Aksiya ishtirokchilariga qo‘yiladigan talablar**

1.1. Beelab MChJ (TM Beepul) kompaniyasining Beepul ilovasining quyidagi talablarga javob beradigan barcha foydalanuvchilari Aksiyada ishtirok etishlari mumkin:

- Foydalanuvchi O‘zbekiston Respublikasi fuqarosi bo‘lgan va 18 yoshga to‘lgan jismoniy shaxs hisoblanadi.  
- Foydalanuvchi O‘zbekiston Respublikasi bankida ochilgan Bank kartasining egasi bo‘lgan jismoniy shaxs hisoblanadi

1.2. Quyidagilar Aksiyada ishtirok etish va/yoki sovrinni olish huquqiga ega bo‘lmaydilar:

- Ushbu Qoidalarning 1.1-bandining talablariga javob bermaydigan foydalanuvchilar;

- Aksiya o‘tkazilishi davrida Operator bilan mehnat munosabatlarida bo‘lgan shaxslar, shuningdek, ularning yaqin qarindoshlari, Kompaniyaning ishonchli vakilining xodimlari va ularning yaqin qarindoshlari, ishonchli vakilning o‘zi Aksiyada ishtirok etishiga yo‘l qo‘yilmaydi.

**II. Sovrin jamg‘armasi**

**2.1 Aksiyaning sovrin jamg‘armasi:**

* 4 (to‘rt) dona Artel televizori android TV UA43H3502, 4K UHD|43

11.12.2023 dan 10.01.2024 gacha har hafta bitta sovrin oʻynaladi.

2.2. G‘olib sovrinni “Beeline”ning Toshkentdagi bosh ofisida oladi.

2.3. Sovrinni O‘zbekiston Respublikasining amaldagi qonunchiligi talablariga muvofiq G‘olib nomiga rasmiylashtiriladi, bunda Kompaniya soliqlarni qoplaydi, qolgan harajatlarni G‘olibning o‘zi tomonidan qoplanadi.

**III. Aksiyada ishtirok etish va uni o‘tkazish shartlari**

3.1. Quyidagi shartlarni bajarganlar aksiya ishtirokchilari hisoblanishadi:

- Beepul ilovasining 5.0 va undan yuqori versiyalarining amaldagi va yangi foydalanuvchilari, Aksiya davrida Beepul ilovasi orqali 30 000 so‘m miqdorida to‘lovni amalga oshirganlar.

3.1.1. Ishtirokchilar ro'yxati to'lov sanasiga muvofiq har hafta uchun alohida yangilanadi.

*Misol: Foydalanuvchi 2023-yil 14-dekabrda 30 000 so‘m miqdorida to‘lovni amalga oshirdi. Foydalanuvchi Aksiya ishtirokchisiga aylanadi va 2023-yil 11-dekabrdan 17-dekabrgacha bo‘lgan davrda ishtirokchilar ro‘yxatida bo‘ladi.*

3.1.2. Hafta davomida har bir qo'shimcha to'lov 30 000 so'm bo'lsa, g'alaba qozonish imkoniyati ortadi.

3.1.3. Har bir 30 000 so‘m va undan ortiq to‘lovdan so‘ng, foydalanuvchi Beepul ilovasi orqali aksiyada ishtirok etish haqida PUSH bildirishnomasini oladi.

3.2. Aksiya quyidagi tartibda o‘tkaziladi:

3.2.1. Aksiyaning barcha potentsial ishtirokchilari Beepul ilovasi maʼlumotlar bazasida roʻyxatga olinadi. Ro'yxatdan o'tish tugallangan to'lov haqida ma'lumotni o'z ichiga oladi.

3.2.2. Ishtirokchilarni tanlash algoritmiga muvofiq, g'olibni aniqlash uchun Aksiya ishtirokchilarining elektron ma'lumotlar bazasi shakllantiriladi.

3.2.3. Agar 3.1-band shartlari ikki yoki undan ko'p marta bajarilsa, ushbu ishtirokchining imkoniyatlarini oshirish uchun ishtirokchining Abonent raqami sovrindagi ishtirokchilar ro'yxatida takrorlanadi. Sovrin ishtirokchisi raqamini takrorlash miqdori 3.1-band shartlarini bajarishning ko'pligiga mutanosib bo'ladi.

3.2.4. Sovrinlar g‘oliblari tasodifiy raqamlar algoritmi yordamida Beepul.uz Instagram’dagi rasmiy sahifasida jonli ravishda random.org sayti orqali aniqlanadi.

3.2.5. G'oliblar quyidagi jadvalga muvofiq aniqlanadi:

|  |  |  |
| --- | --- | --- |
| Hafta | Davr | O‘yin o‘tkazish kuni |
| 1 | 11.12.23-17.12.23 | 20.12.23 |
| 2 | 18.12.23-24.12.23 | 27.12.23 |
| 3 | 25.12.23-31.12.23 | 03.01.24 |
| 4 | 01.01.24-07.01.24 | 10.01.24 |

3.2.6. G‘oliblarni aniqlash natijalari g‘olibning raqamini ko‘rsatgan holda (mijoz raqamining dastlabki uch raqami ko‘rsatilmaydi) Kompaniyaning rasmiy veb-saytida joylashtiriladi;

3.2.7. Sovrin jamg'armasi G'olibini aniqlash uchun foydalaniladigan tasodifiy raqamlarni yaratuvchi random.org sayti aksiya boshlanishidan oldin G'oliblarni oldindan aniqlash imkonini beruvchi jarayonlar yoki algoritmlarni o'z ichiga olmaydi.

3.2.8. Kompaniyaning kompyuter dasturida (ishtirokchilarning elektron ma'lumotlar bazasi) sovrinni qo'lga kiritadigan Ishtirokchini oldindan aniqlash yoki aniqlash imkonini beradigan jarayonlar va algoritmlar mavjud emas.

3.2.9. Kompaniya Aksiya Ishtirokchilari bilan yozma muzokaralar yoki boshqa aloqalarni o‘tkazmaslik huquqini o‘zida saqlab qoladi, agarda ushbu shartlarda yoki O‘zbekiston Respublikasining amaldagi qonunchiligi talablari asosida ko‘rsatilmagan bo‘lsa.

3.2.10. Kompaniya Aksiya qoidalariga tegishli ma’lumotlarni Kompaniyaning Rasmiy [www.beeline.uz](http://www.beeline.uz). veb-saytida majburiy joylashtirish sharti bilan ularga o‘zgartirish va qo‘shimchalar kiritish huquqini o‘zida saqlab qoladi.

3.3. Aksiya haqida ma’lumot Kompaniyaning Rasmiy [www.beeline.uz](http://www.beeline.uz). saytida mavjud. Kompaniya o'zining xohishiga ko'ra Facebook yoki Instagram ijtimoiy tarmoqlaridagi rasmiy sahifalarida Aksiyaga tegishli ma'lumotlarni joylashtirish huquqini o'zida saqlab qoladi.

* 1. **Sovrinlarni olish shartlari**

4.1. Sovrinni olish uchun bank kartasi orqali yutuqli toʻlov amalga oshirilgan va Aksiya doirasida Oʻyin Gʻolibi deb eʼtirof etilgan Ishtirokchi 7 (yetti) kalendar kun ichida Operatorga quyidagi hujjatlarning asl nusxasini va maʼlumotlarni taqdim etadi:

• G‘olibning pasporti yoki ID-kartasi;

• Soliq qo‘mitasi ma’lumotlar bazasida JShShIR raqami bo‘lmagan holatlar uchun tuman migratsiya va fuqarolikni rasmiylashtirish bo‘limidan (pasport bo‘limi) JShShIR ni ro‘yxatdan o‘tkazish to‘g‘risidagi guvohnoma.

4.1.1. Agar G‘olib biron-bir sababga ko‘ra Sovrinni topshirish jarayonida shaxsan ishtirok eta olmasa, Sovrinni olish uchun hujjatlarni rasmiylashtirish jarayonida ishtirok etish uchun boshqa shaxsga (ishonchli vakilga) tegishli ishonchnoma rasmiylashtirib berishi mumkin.

Bu holda, ishonchli vakil quyidagi hujjatlarni taqdim etishi kerak:

• G‘olibning pasporti yoki ID-kartasidan nusxa;

• sovrinni olish va sovrinni G‘olib nomiga rasmiylashtirish bilan bog‘liq hujjatlarni imzolash huquqini beruvchi notarial tasdiqlangan ishonchnoma;

• Ishonchli vakilning pasporti yoki ID-kartasi;

• Soliq qo‘mitasi ma’lumotlar bazasida JShShIR raqami bo‘lmagan holatlar uchun tuman migratsiya va fuqarolikni rasmiylashtirish bo‘limidan (pasport bo‘limi) JShShIR ni ro‘yxatdan o‘tkazish to‘g‘risidagi guvohnoma.

4.2. Sovrinlarni taqdim etish tartibi:

4.2.1. Kompaniya ushbu Qoidalarning 4.1-bandiga muvofiq sovrinlarni G‘olib tomonidan barcha zarur hujjatlar taqdim etilgan kundan boshlab 30 (o‘ttiz) kalendar kun ichida berish huquqini o‘zida saqlab qoladi.

4.2.2. Kompaniya, sovrinlarni G‘oliblarga topshirishda soliqlarni (shu jumladan, jismoniy shaxslarning mukofot qiymatidan daromad solig‘i) va yig‘imlarni O‘zbekiston Respublikasining amaldagi qonunchiligida nazarda tutilgan tartibda mustaqil ravishda to‘laydi.

4.3. Sovrinni rasmiylashtirishda va olib ketish jarayonida G‘olib barcha kerakli hujjatlarni shu jumladan G‘olibning shaxsiy ma’lumoti, sovrinning QQS bilan ko‘rsatigan narxi va boshqa to‘liq ma’lumot ko‘rsatilgan barcha kerakli hujjatlarga imzo qo‘yishi kerak.

4.4. Sovrin G‘olibga barcha kerakli hujjatlarni “Beeline” kompaniyasining Toshkent sh., Mirobod tumani, Buxoro – 1 ko‘ch., manzilida imzolaganidan keyin beriladi. Mo‘ljal: Amir Temur maydoni.

4.5. Agar G‘olib Toshkent shahrida emas, O‘zbekiston Respublikasining boshqa shahrida yashasa, Kompaniya Sovrinni G‘olib yashash manziliga yaqin bo‘lgan Kompaniya ofisiga yetkazib berish majburiyatini oladi.

4.6. Barcha toʻlovlar, shu jumladan Aksiya uchun soliq oqibatlari, gʻoliblar tomonidan sovrinni olishi munosabati bilan yuzaga kelishi mumkin boʻlgan (jumladan, shaxsiy daromad soligʻi) Kompaniya tomonidan toʻlanadi.

4.7. Agar g'olib Toshkent shahrida yashamasa, Kompaniya O'yin g'olibining Toshkent shahriga borishi va qaytishi, uning mehmonxonada yashashi va ovqatlanishi bilan bog'liq har qanday xarajatlarni, shuningdek, boshqa barcha xarajatlarni to'lash majburiyatini o'z zimmasiga olmaydi.

4.8. Aksiya doirasida sovrinni pul ekvivalentiga almashtirish mumkin emas.

5. Kompaniya quyidagi holatlarda G‘olibga Sovrinni berishdan bosh tortish huquqiga ega:

* G‘olib Sovrin e’lon qilingan kundan boshlab 7 (yetti) ish kuni ichida Kompaniya bilan bog‘lanmaganda;
* G‘olib Sovrin e’lon qilingan paytdan boshlab 7 (yetti) ish kuni ichida 4.1-bandda ko‘rsatilgan kerakli hujjatlarni taqdim etmagan va/yoki taqdim etilgan hujjatlar Aksiya va O‘zbekiston Respublikasining amaldagi qonunchiligi talablariga javob bermaganda;
* G‘olib o‘z imzosini qo‘yishdan va/yoki boshqa qonuniy ahamiyatga ega bo‘lgan harakatardan, shu jumladan, zarur hujjatlarni taqdim etishdan bosh tortganda;
* G‘olibga Sovrin e’lon qilingan paytdan boshlab 7 (yetti) ish kuni ichida yutganligi to‘g‘risida xabar qilishning imkoniyati bo‘lmaganida - g‘olibning raqami bloklangan, tarmoqdan tashqarida, Kompaniyaga bog‘liq bo‘lmagan boshqa sabablarga ko‘ra g‘olib telefonni ko‘tarmagan va/yoki aloqaga chiqmаgan holatlarda;
* G‘olib tomonidan Aksiyada ishtirok etish shartlari buzilishi aniqlanganda.
  1. **Alohida qo‘shimchalar.**

5.1. Agar G‘oliblar biron-bir sababga ko‘ra sovrinlarga da’vo qilmasa yoki olishdan bosh tortsa, talab qilinmagan sovrin Kompaniyaning mulki bo‘lib qoladi. Bunday holda, o‘ynalmagan sovrin keyingi Aksiyalar vaqtida qayta o‘ynaladi.

*Masalan, 2023-yil 14-dekabrda G‘olib bo‘lgan ishtirokchi Sovringa da’vo qilmadi. Yangi o‘yin Kompaniyaning keyingi Aksiyalarida amalga oshiriladi.*

5.2. Agar G'olib ushbu Qoidalarda nazarda tutilgan barcha talab va shartlarga rioya qilmasa, Kompaniya G'olibga sovrinni taqdim etishni rad etishga haqli.

5.3. Kompaniya quyidagi holatlar uchun javobgar emas:

* Ishtirokchilar Kompaniya saytida joylashtirilgan G‘oliblar ro‘yxati bilan tanishish imkoniyati bo‘lmaganida;
* Sovrinlarni olish uchun zarur bo‘lgan ma’lumotlar/hujjatlar ishtirokchilarning aybi bilan yoki boshqa sabablarga ko‘ra topshirilmagani/o‘z vaqtida topshirilmaganida;
* Aksiya shartlarida ko‘zda tutilgan talablarni ishtirokchilar tomonidan bajarilmaganida (o‘z vaqtida bajarilmaganida);
* G‘oliblar sovrinlarga da’vo qilmagan yoki rad etganligi uchun olmaganlarida;
* Uchinchi shaxslarning aybi va/yoki fors-major holatlari tufayli G‘oliblarga sovrinlarni topshirish bo‘yicha majburiyatlarni bajarishning imkoni bo‘lmagan holatlarida.

5.4. Aksiyada ishtirok etish bilan Ishtirokchi:  
- Aksiya shartlari bilan to‘liq tanishligini tasdiqlaydi va rozi bo‘ladi;  
- foto - video tasvirga olishda qatnashishga, shuningdek, G‘olibning suratini Operatorning ijtimoiy tarmoqlardagi rasmiy sahifalari orqali e’lon qilish va tarqatishga roziligini tasdiqlaydi;  
- Kompaniya tomonidan shaxsiy ma’lumotlarni yig‘ish, qayta ishlash va saqlashga roziligini tasdiqlaydi.

5.5. Aksiyani o‘tkazish bilan bog‘liq barcha nizolar muzokaralar yo‘li bilan hal qilinishi kerak. Agar nizo kelib chiqqan kundan boshlab 60 (oltmish) kalendar kuni ichida tinch yo‘l bilan kelishuvga erishishning imkoni bo‘lmasa, nizo O‘zbekiston Respublikasi Toshkent shahar fuqarolik ishlari bo‘yicha Mirobod tumanlararo sudida ko‘rib chiqilishi kerak.

5.6. Sovrinda nuqsonlar yoki boshqa zavod nosozliklari aniqlangan taqdirda, G‘olib mukofot topshirilgan va G‘olib o‘tkazmani qabul qilish dalolatnomasini imzolagan paytdan boshlab 10 (o‘n) ish kuni ichida Kompaniyaning bosh ofisiga murojaat qilishi zarur. G‘olibning yutuq uchun belgilangan foydalanish yoki saqlash qoidalarini buzishi yoki uchinchi shaxslarning harakatlari yoki fors-major holatlari tufayli yutuq G‘olibga topshirilgandan keyin yuzaga kelgan kamchiliklar uchun Kompaniya javobgar bo‘lmaydi.